CELEX: 32004R1454
Language: lt
Date: 2004-08-16 00:00:00
Title: 2004 m. rugpjūčio 16 d. Komisijos reglamentas (EB) Nr. 1454/2004, iš dalies keičiantis Reglamentą (EB) Nr. 2090/2002, nustatantį išsamias Tarybos reglamento (EEB) Nr. 386/90 dėl fizinių patikrinimų, atliekamų eksportuojant žemės ūkio produktus, už kuriuos skiriamos grąžinamosios išmokos, taikymo taisykles

17.8.2004   
            
            
               LT
            
            
               Europos Sąjungos oficialusis leidinys
            
            
               L 269/9
            
         
      KOMISIJOS REGLAMENTAS (EB) Nr. 1454/2004
   2004 m. rugpjūčio 16 d.
   iš dalies keičiantis Reglamentą (EB) Nr. 2090/2002, nustatantį išsamias Tarybos reglamento (EEB) Nr. 386/90 dėl fizinių patikrinimų, atliekamų eksportuojant žemės ūkio produktus, už kuriuos skiriamos grąžinamosios išmokos, taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. vasario 12 d. Tarybos reglamentą (EEB) Nr. 386/90 dėl monitoringo, atliekamo eksportuojant žemės ūkio produktus, už kuriuos skiriamos grąžinamosios išmokos arba kitos sumos (1), ypač į jo 6 straipsnį,
   kadangi:
   
               (1)
            
            
               Komisijos reglamento (EB) Nr. 2090/2002 (2) 10 straipsnio 2 dalyje yra prašoma valstybių narių, kad kiekvienais kalendoriniais metais atliktų sukeitimo patikrinimų skaičius būtų ne mažesnis už dienų, kuriomis produktai, už kuriuos mokamos eksporto grąžinamosios išmokos, išvežami iš Bendrijos muitų teritorijos, skaičių. Reikėtų paaiškinti, kad sukeitimo patikrinimų skaičius neturėtų būti mažesnis už dienų ar už pusės dienų, kuriomis produktų, už kuriuos mokamos eksporto grąžinamosios išmokos, siuntos, neužplombuotos pagal 10 straipsnio 2 dalies pirmą pastraipą, išvežamos iš Bendrijos muitų teritorijos per atitinkamą išvežimo muitinės įstaigą, skaičių.
            
         
               (2)
            
            
               Komisijos reglamento (EB) Nr. 2090/2002 11 straipsnyje valstybės narės prašomos pateikti pagal šį reglamentą atliktų patikrinimų bei tvarkos, taikytos pasirenkant prekes fiziniams patikrinimams, įgyvendinimo ir veiksmingumo metinius įvertinimus.
            
         
               (3)
            
            
               1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (3), 26 straipsnio 7 dalyje valstybės narės taip pat prašomos pateikti pagal Reglamentą (EB) Nr. 2090/2002 atliktų mokėjimo deklaracijų patikrinimų įgyvendinimo ir veiksmingumo metinius įvertinimus.
            
         
               (4)
            
            
               Siekiant užtikrinti skaidrumą ir sudaryti galimybę atlikti bendrus įvertinimus, turėtų būti nustatyti išsamesni tų metinių ataskaitų punktai.
            
         
               (5)
            
            
               Tos metinės ataskaitos turėtų būti parengtos tuo remiantis nuo 2005 metų ataskaitos, apimančios 2004 metus. Jei valstybėms narėms prireikia pritaikyti organizacinę struktūrą, kad būtų kaupiama informacija apie prašomą grąžinamųjų išmokų sumą, jos gali pasirinkti pateikti tokią informaciją nuo 2006 metų ataskaitos, apimančios 2005 metus.
            
         
               (6)
            
            
               Susiję vadybos komitetai nepateikė savo nuomonės per jų pirmininkų nustatytą laikotarpį,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2090/2002 iš dalies keičiamas taip:
   
               1)
            
            
               10 straipsnio 2 dalies antra ir trečia pastraipos pakeičiamos taip:
               „Kiekvienais kalendoriniais metais atliktų sukeitimo patikrinimų skaičius yra ne mažesnis už dienų, kuriomis produktų, už kuriuos mokamos eksporto grąžinamosios išmokos, siuntos, neužplombuotos pagal pirmą pastraipą, išvežamos iš Bendrijos muitų teritorijos per atitinkamą išvežimo muitinės įstaigą, skaičių.
               Kai atliekamas tik vieno eksportuotojo gabenamų siuntų sukeitimo patikrinimas, tas skaičius negali būti mažesnis už pusės dienų, kuriomis produktų, už kuriuos mokamos eksporto grąžinamosios išmokos, siuntos, neužplombuotos pagal pirmą pastraipą, išvežamos iš Bendrijos muitų teritorijos per atitinkamą išvežimo muitinės įstaigą, skaičių.“.
            
         
               2)
            
            
               11 straipsnis keičiamas taip:
               „11 straipsnis
               Kasmet iki gegužės 1 d. valstybės narės nusiunčia Komisijai ataskaitą, įvertinančią pagal šį reglamentą atliktų patikrinimų ir tvarkos, taikytos pasirenkant prekes fiziniams patikrinimams, įgyvendinimą ir veiksmingumą. Į ataskaitą įtraukiami III priede išvardyti punktai, apimantys eksporto deklaracijas, priimtas nuo praėjusių metų sausio 1 d. iki gruodžio 31 d.
               Ataskaitos pateikiamos ISO 9660 standartą atitinkančiame skaitomos atminties kompaktiniame diske ar atitinkamoje elektroninių duomenų laikmenoje ir raštu.
               2005 metų metinėje ataskaitoje, apimančioje 2004 metais priimtas deklaracijas, valstybės narės gali nuspręsti nepateikti šios informacijos:
               
                           —
                        
                        
                           III priedo 1.5, 2.5 ir 10.3 punktuose nurodytos informacijos apie pažeidimų finansinius padarinius, įvertintus nuo 200 iki 4 000 eurų suma,
                        
                     
                           —
                        
                        
                           III priedo 1.7 punkte prašomos pateikti informacijos.“
                        
                     
         
               3)
            
            
               Šio reglamento priedo tekstas pridedamas kaip III priedas.
            
         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugpjūčio 16 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 42, 1990 2 16, p. 6. Reglamentas su pakeitimais, padarytais Reglamentu (EB) Nr. 163/94 (OL L 24, 1994 1 29, p. 2).
   
      (2)  OL L 322, 2002 11 27, p. 4. Reglamentas su paskutiniais pakeitimais, padarytais Reglamentu (EB) Nr. 909/2004 (OL L 163, 2004 4 30, p. 61).
   
      (3)  OL L 102, 1999 4 17, p. 11. Reglamentas su paskutiniais pakeitimais, padarytais Reglamentu (EB) Nr. 671/2004 (OL L 105, 2004 4 14, p. 5).
   
      PRIEDAS
      „
            III PRIEDAS
            METINĖS ATASKAITOS PUNKTAI PAGAL 11 STRAIPSNĮ
            1.   Patikrinimų atlikimas eksporto muitinės įstaigose
            1.1.   Kiekvienam sektoriui pagal kiekvieną muitinės įstaigą tenkančių eksporto deklaracijų, kurioms netaikoma 2 straipsnyje numatyta išimtis, apskaičiuojant mažiausią patikrinimų normą, skaičius.
            1.2.   Nuoroda, ar deklaracijoms taikyta išimtis pagal 2 straipsnio 2 dalies a punktą ar b punktą.
            1.3.   Kiekviename sektoriuje pagal kiekvieną muitinės įstaigą atliktų fizinių patikrinimų skaičius.
            1.4.   Muitinės įstaigų, kurios taiko sumažintas patikrinimų normas pagal 6 straipsnio c punktą, sąrašas, jei taikoma.
            1.5.   Kiekvieno sektoriaus patikrinimų, kurių metu buvo nustatyti pažeidimai, skaičius, nustatytų pažeidimų, kai prašoma grąžinamųjų išmokų suma viršijo 200 eurų, finansiniai padariniai, įskaitant, jei taikoma, pranešimo, nurodyto Tarybos reglamento (EEB) Nr. 595/91 (1) 3 straipsnyje, numerį.
            1.6.   Jei taikoma, pažeidimų, apie kuriuos buvo pranešta Komisijai ankstesnėse metinėse ataskaitose, patikslintas skaičius.
            1.7.   Deklaracijomis, kurias įforminant buvo atlikti fiziniai tikrinimai, prašyta grąžinamųjų išmokų suma pagal sektorių.
            2.   Sukeitimo patikrinimų atlikimas išvežimo muitinės įstaigose
            2.1.   Kiekvienai išvežimo muitinės įstaigai tenkančių dienų, kuriomis produktų, už kuriuos mokamos eksporto grąžinamosios išmokos, siuntos, neužplombuotos pagal 10 straipsnio 2 dalies pirmą pastraipą, buvo išvežtos iš Bendrijos muitų teritorijos per konkrečią išvežimo muitinės įstaigą, skaičius.
            2.2.   10 straipsnio 2 dalyje nurodytų sukeitimo patikrinimų, atliktų kiekvienoje išvežimo muitinės įstaigoje, skaičius.
            2.3.   Eksporto deklaracijų, kurias įforminus transporto priemonės ar pakuotės nebuvo užplombuotos eksporto muitinės įstaigoje, skaičius.
            Eksporto deklaracijų, kurias įforminus ir išgabenant jomis deklaruotus produktus, krovinio išvežimo metu pritvirtintos plombos buvo nuimtos be muitinės žinios, ar jos buvo pažeistos, ar nebuvo suteikta galimybė atsisakyti plombavimo pagal Reglamento (EEB) Nr. 2454/93 357 straipsnio 4 dalį, skaičius.
            2.4.   Šio reglamento 10 straipsnio 2a dalyje nurodytų sukeitimo patikrinimų, atliktų kiekvienoje muitinės įstaigoje, skaičius.
            2.5.   Šio reglamento 10 straipsnio 2 dalyje nurodytų sukeitimo patikrinimų skaičius, nustatytų pažeidimų, kai grąžinamųjų išmokų suma viršijo 200 eurų, finansiniai padariniai, įskaitant, jei taikoma, pranešimo, nurodyto Reglamento (EEB) Nr. 595/91 3 straipsnyje, numerį.
            Šio reglamento 10 straipsnio 2a dalyje nurodytų sukeitimo patikrinimų skaičius, nustatytų pažeidimų, kai grąžinamųjų išmokų suma viršijo 200 eurų, finansiniai padariniai, įskaitant, jei taikoma, pranešimo, nurodyto Reglamento (EEB) Nr. 595/91 3 straipsnyje, numerį.
            2.6.   Pažeidimų, apie kuriuos buvo pranešta Komisijai ankstesnėse metinėse ataskaitose, patikslintas skaičius, jei taikoma.
            2.7.   Kaip plačiai išvežimo muitinės įstaigos taikė šio reglamento 10 straipsnio 7 dalies nuostatas, ir kokia buvo gauta informacija iš atitinkamos mokėjimo agentūros.
            3.   Siuntų fiziniam patikrinimui atrankos tvarka
            3.1.   Siuntų fiziniam patikrinimui atrankos tvarkos aprašymas ir jos veiksmingumas.
            4.   Rizikos analizės sistemos ar strategijos pakeitimai
            Informaciją į 4.1 punktą yra prašomos įrašyti valstybės narės, taikančios rizikos analizę pagal Reglamento (EB) Nr. 386/90 3 straipsnio 2 dalį.
            4.1.   Priemonių, apie kurias buvo pranešta Komisijai pagal Komisijos reglamento (EB) Nr. 3122/94 (2) 3 straipsnio 2 dalį, visų pakeitimų aprašymas.
            5.   Išsami informacija apie atrankos ir rizikos analizės sistemas
            5.1–5.4 punktuose nurodytą informaciją yra prašomos pateikti valstybės narės, taikančios rizikos analizę pagal Reglamento (EB) Nr. 3122/94 3 straipsnio 2 dalį. Informacija pateikiama tik, jeigu buvo padaryti pakeitimai po paskutinės ataskaitos.
            5.5 punkte nurodytą informaciją yra prašomos pateikti valstybės narės, taikančios rizikos analizę pagal Reglamento (EB) Nr. 3122/94 3 straipsnio 2 dalį.
            5.1.   Vieningos sistemos, jeigu nustatyta, pagal kurią registruojamas su kiekviena siunta susijęs rizikos įvertinimo dydis, aprašymas.
            5.2.   Įvertinamos rizikos peržiūros ir reguliaraus vertinimo intervalų aprašymas.
            5.3.   Priežiūros ir grįžtamosios informacijos sistemos, kuria siekiama užtikrinti, kad būtų atliekami tiksliniai patikrinimai ar registruojamos pakankamos priežastys to nedaryti, aprašymas.
            5.4.   Jeigu per paskutiniuosius ataskaitinius laikotarpius nebuvo peržiūrėtas rizikos įvertinimas (žr. 5.2 punktą), paaiškinti, kodėl dabartinis įvertinimas tebelieka tinkama priemone fizinių patikrinimų veiksmingumui užtikrinti.
            5.5.   Jeigu nėra taikoma Reglamento (EB) Nr. 3122/94 3 straipsnio 2 dalyje numatyta rizikos analizė, paaiškinti, kodėl dabartinė patikrinimų sistema tebelieka tinkama priemone fizinių patikrinimų veiksmingumui užtikrinti.
            6.   Suderinimas su Reglamentu (EEB) Nr. 4045/89
            6.1.   Priemonių pagal Reglamento (EEB) Nr. 386/90 5 straipsnį, kurių buvo imtasi, kad būtų pagerintas suderinimas su Reglamentu (EEB) Nr. 4045/89, aprašymas.
            7.   Taikant Reglamentą (EEB) Nr. 386/90 ir šį reglamentą iškylančios problemos
            7.1.   Bet kokių problemų, iškilusių taikant Reglamentą (EEB) Nr. 386/90 ar šį reglamentą, aprašymas ir priemonės ar pasiūlymai joms spręsti.
            8.   Atliekamų patikrinimų įvertinimas
            8.1.   Įvertinimas, ar patikrinimai buvo atlikti patenkinamai.
            8.2.   Pranešti, ar paskutinėse ataskaitose Komisijos reglamento (EB) Nr. 1663/95 (3) 3 straipsnyje nurodyta sertifikavimo įstaiga pateikė kokios nors informacijos, susijusios su fizinio ar sukeitimo patikrinimo atlikimu pagal to reglamento 3 straipsnio 1 dalį, nurodant atitinkamą vietą ataskaitoje (skyrių, puslapį ir t. t.). Jeigu ataskaitose pateikiamos rekomendacijos dėl fizinių ir sukeitimo patikrinimų sistemos tobulinimo, nurodyti, kokios priemonės buvo įgyvendintos.
            8.3.   Jeigu, rengiant metinę ataskaitą, valstybė narė dar nėra įgyvendinusi 8.2 punkte numatytų priemonių, šią informaciją ji pateikia iki metinės ataskaitos pateikimo metų liepos mėn. 31 d.
            9.   Tobulinimo pasiūlymai
            9.1.   Reglamento taikymo srities ir paties reglamento tobulinimo pasiūlymai, jei reikia.
            10.   Produktų fiziniai patikrinimai ar prekių išankstinis finansavimas pagal Reglamento (EB) Nr. 800/1999 26 straipsnio 7 dalį
            Apie fizinius patikrinimus, atliktus, remiantis mokėjimo deklaracijomis, taikant Reglamento (EEB) Nr. 565/80 (4) 4 ir 5 straipsnius, yra pateikiama ši informacija:
            10.1.   Kiekvienam sektoriui pagal kiekvieną muitinės įstaigą tenkančių mokėjimo deklaracijų, kurioms netaikoma 2 straipsnyje numatyta išimtis, apskaičiuojant mažiausią patikrinimų normą, skaičius.
            10.2.   Kiekviename sektoriuje pagal kiekvieną muitinės įstaigą atliktų fizinių patikrinimų skaičius.
            10.3.   Kiekvieno sektoriaus patikrinimų, kurių metu buvo nustatyti pažeidimai, skaičius, nustatytų pažeidimų, kai prašoma grąžinamųjų išmokų suma viršijo 200 eurų, finansiniai padariniai, įskaitant, jei taikoma, pranešimo, nurodyto Reglamento (EEB) Nr. 595/91 3 straipsnyje, numerį.
         “
      
         (1)  OL L 67, 1991 3 14, p. 11.
      
         (2)  OL L 330, 1994 12 21, p. 31.
      
         (3)  OL L 158, 1995 7 8, p. 6.
      
         (4)  OL L 62, 1980 3 7, p. 5.